CELEX: 62014CN0001
Language: el
Date: 2014-01-02 00:00:00
Title: Υπόθεση C-1/14: Αίτηση προδικαστικής αποφάσεως, την οποία υπέβαλε το Grondwettelijk Hof (Βέλγιο) στις 2 Ιανουαρίου 2014 — KPN Group Belgium NV & Mobistar NV κατά Ministerraad, παρεμβαίνουσα: Belgacom NV

7.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/12
            
         Αίτηση προδικαστικής αποφάσεως, την οποία υπέβαλε το Grondwettelijk Hof (Βέλγιο) στις 2 Ιανουαρίου 2014 — KPN Group Belgium NV & Mobistar NV κατά Ministerraad, παρεμβαίνουσα: Belgacom NV
   (Υπόθεση C-1/14)
   2014/C 102/16
   Γλώσσα διαδικασίας: η ολλανδική
   
      Αιτούν δικαστήριο
   
   Grondwettelijk Hof
   
      Διάδικοι στην υπόθεση της κύριας δίκης
   
   
      Αιτούσες: KPN Group Belgium NV & Mobistar NV
   
      Καθού: Ministerraad
   
      Παρεμβαίνουσα: Belgacom NV
   
      Προδικαστικά ερωτήματα
   
   
               1)
            
            
               Έχει η οδηγία 2002/22/ΕΚ (1) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία περί καθολικής υπηρεσίας), και ειδικότερα τα άρθρα της 9 και 32, την έννοια ότι το κοινωνικό τιμολόγιο για τις καθολικές υπηρεσίες καθώς και ο προβλεπόμενος στο άρθρο 13, παράγραφος 1, στοιχείο β', της οδηγίας περί καθολικής υπηρεσίας μηχανισμός αποζημιώσεως έχουν εφαρμογή όχι μόνο για τις ηλεκτρονικές επικοινωνίες μέσω τηλεφωνικής συνδέσεως σε σταθερές θέσεις με δημόσιο δίκτυο, αλλά και για τις ηλεκτρονικές επικοινωνίες μέσω υπηρεσιών κινητών επικοινωνιών και/ή συνδρομών στο Διαδίκτυο;
            
         
               2)
            
            
               Έχει το άρθρο 9, παράγραφος 3, της οδηγίας περί καθολικής υπηρεσίας την έννοια ότι τα κράτη μέλη δύνανται να προσθέσουν στην καθολική υπηρεσία ειδικές τιμολογιακές επιλογές για υπηρεσίες άλλες από τις οριζόμενες στο άρθρο 9, παράγραφος 2, της προαναφερθείσας οδηγίας;
            
         
               3)
            
            
               Σε περίπτωση αρνητικής απαντήσεως στο πρώτο και στο δεύτερο ερώτημα, συνάδουν οι επίμαχες διατάξεις της οδηγίας περί καθολικής υπηρεσίας με την αρχή της ίσης μεταχειρίσεως, όπως αυτή κατοχυρώνεται, μεταξύ άλλων, στο άρθρο 20 του Χάρτη των Θεμελιωδών Δικαιωμάτων της Ευρωπαϊκής Ένωσης (2);
            
         
      (1)  EE L 108, σ. 51.
   
      (2)  ΕΕ 2000, C 364, σ. 1.